standard range 同 long range/performance 除咗電池技術有分別之外，仲有咩唔同？
standard range 採用既 lfp 電池雖然能量密度比較低，但係可以充放至 100%。而且有數據顯示，電池壽命會比 ncm 長。tesla 為 standard range 提供 8 年或 160,000 公里（以先達者為準）保養。  
long range/performance 採用既 ncm 電池就唔建議充到 100%，除非要渣長途，否則建議車主充到 80% - 90% 就夠。tesla 為 long range/performance 提供 8 年或 192,000 公里（以先達者為準）保養。
首先，要留意返 model y 七座只限 standard range 及 long range，如果係諗住買 performance 既朋友已經可以唔使考慮。好多人，特別係香港，會覺得多兩個位就係多兩個位。的確，我自己都諗咗好耐要唔要個第三排。youtube 有唔少影片都有大小朋友坐上去之後既效果，的確係十分窄，個頭仲突埋出去尾箱。如果真係有興趣七座，真心可以等香港有 demo 車後現場試坐後再作考慮。